Irene Greif. Irene Greif — amerikalik kompyuter olimi va kompyuter qoʻllab-quvvatlanadigan kooperativ ish (CSCW) sohasining asoschisi. U Massachusets texnologiya institutidan kompyuter fanlari boʻyicha falsafa doktori ilmiy darajasini olgan birinchi ayol edi. Tarjimai holi. Greifning onasi New-York shahrida tugʻilgan hisobchi edi. Greifning bitta singlisi bor. Grief MITda bakalavr va magistr darajasini olishdan oldin Hunter kolleji oʻrta maktabida oʻqigan. 1975-yilda Greif MITdan kompyuter fanlari boʻyicha falsafa doktori (PhD) ilmiy darajasini olgan birinchi ayol boʻldi. Oʻsha yilgi dissertatsiyasida u birinchi operativ aktyor modelini nashr etgan. U MITga elektrotexnika va kompyuter fanlari professori sifatida qaytishdan oldin Vashington universitetida ham kompyuter fanlari professori boʻlib ishlagan (1977 – 1987). 1984-yilda Greif va Paul Cashman Massachusets shtatining Kembrij shahrida boʻlib oʻtgan fanlararo seminarda „Kompyuter qoʻllab-quvvatlanadigan kooperativ ish“ atamasini va CSCW bosh harflarini kiritdilar. Oʻqitishdan koʻra tadqiqotni afzal koʻrgan Grief 1987-yilda akademiyani tark etib, Lotus kompaniyasiga qoʻshildi, u yerda oʻzining „Product Desighn Group“ tashkilotiga rahbarlik qildi va 1992-yilda Lotus Research guruhini yaratdi. Lotus IBM tomonidan sotib olingandan soʻng, u IBM stipendiati boʻldi va kompaniyaning Tomas J. Watson tadqiqot markazida direktor lavozimida ishladi. Greif Amerika sanʼat va fanlar akademiyasining (AAAS), Hisoblash mashinalari assotsiatsiyasining (ACM) va Milliy muhandislik akademiyasining aʼzosi. Uning mukofotlari orasida „Texnologiyadagi ayollar“ xalqaro shon-shuhrat zali (2000), fan va texnologiya sohasidagi tadbirkor ayollar uchun yetakchilik mukofoti (2008) va Anita Borg institutining Texnik yetakchilik uchun ABIE mukofoti (2012) kiradi. Greif „Kompyuter sohasida taniqli ayollar“da tasvirlangan. Hozirda Newton Centerda (Massachusets shtati) istiqomat qiluvchi Greif 2013-yilda IBMdan nafaqaga chiqqan. U Amerikadagi kompyuter fanlari professori Albert R. Meyer bilan turmush qurgan. Yahudiy boʻlgan Greifning bir oʻgʻli va qizi, shuningdek, ikki oʻgay farzandi bor.